Kia ora koutou. Kua hīkaka au ki te tūtakitaki atu ki ngā Minita hou ki te kōrero mō ngā mahi katoa e mahia ana puta noa i te kaupapa whakahoahoa anō i te pūnaha tautoko hauā. I te marama kua pahure ake, tata ki ia rā, kua tū ētahi rōpū mahi, ā, i ētahi rā, nui atu i te kotahi rōpū mahi. Kei roto i ia rōpū mahi nui atu i te kotahi hau toru he tāngata hauā, ā, kāore e nui atu i te hau toru āpiha, ā, nō te rāngai hauā ērā atu tāngata o ngā rōpū mahi.

I te marama kua pahure ake i aro atu ki aua mea me whakatū hei tauira ka whakarewaina ā te 1 o Hōngongoi 2018. Nā, ka tae atu tērā ki te pātai ka pēhea te whai uru a te tangata ki te pūnaha tautoko hauā? Me haere rātou ki hea ki te rapu kōrero? Ka pēhea hoki te pūnaha e manaaki i a rātou? Ā, kia tirohia te tīma, he aha ngā āhuatanga o ngā tāngata o te tīma? He aha ō rātou momo pūkenga? Ka pēhea te whakarite i a rātou? Ka whai whakaaro hoki mātou me pēhea e āhei ai mātou te whakaū ko te pūnaha tētahi pūnaha ako? He aha ngā kōrero ka whakaemihia? Ka pēhea te whakaemi? Ka pēhea tātou e mahi tahi ai ki te tātari i ngā kōrero?

Ā, kia whakaurua ērā kōrero ki te pūnaha. Arā anō ētahi rōpū mahi ka hāngai te tirotiro ki ngā wāhanga pūtake o te pūnaha. Nā, ko tētahi o ngā rōpū mahi i tīmatahia ai i titiro ki te whānuitanga o te tuku pūtea. Nā, he aha te tautoko mātanga hauā me whiti mai i ētahi atu wāhanga kāwanatanga ki roto i te pūnaha tautoko hauā. Waihoki, kua nui te mahi mō te aronga haumaru, tiaki hoki. Ka pēhea mātou te whakaū i ia āhuatanga o te pūnaha ka whai wāhi atu ai ngā tāngata hauā ki te whaiwhai tūponotanga, engari kia kaua e nui atu te whakawhara o ērā atu tangata o Niu Tīreni?

Ā te marama e tū mai ana ka tīmata ngā rōpū mahi maha ake, ā, ka tīmata tā mātou titiro ki ngā hononga i waenga i ētahi anō tari kāwanatanga me te pūnaha tautoko hauā hou.

Ka tīmata mātou ki te mahi arotake, ā, ka tīmata tētahi rōpū mahi arotake ki te titiro ki ngā āhuatanga katoa e pā ana ki te arotake i te pūnaha hou, engari ka titiro ki te aroturuki, ka whanakehia tētahi anga hua, ā, ka whiri whakaaro me pēhea mātou e ine putanga kia kaua ko ngā tāngata ka āhei te kōrero ki a mātou noa iho e whai wāhi ki te tuku kōrero mō ā rātou wheako ki ngā hua e kitea ai mō ngā tāngata katoa o te rāngai hauā.

Ka mōhio koe nui atu i ngā rōpū mahi 20, ā, kāore ngā rōpū mahi katoa e tīmata ana i tēnei tau nā te korenga nō mātou ka āhei te whakahaere i ngā kaupapa katoa i te wā kotahi. Nā reira ka tīmata ētahi rōpū mahi ā tērā tau, hei tauira, ko te rōpū mahi whakarite mākete.

Pōkai ai au i te whenua, ka puta mai ngā pātai maha mō te anga o te hinonga. Nā, ka hiahia au ki te kōrero mō tērā. Ko te anga hinonga tētahi āhuatanga whīwhiwhi. He aha te tikanga o tēnei? Kei te ui pātai te tangata he aha te hinonga, ngā hinonga rānei ka whakahaere i te pūnaha tautoko hauā.

I tēnei wā ka whakatakoto te pūnaha tautoko hauā a te Manatū Hauora i te kaupapa here me ngā aratohu whakahaere maha. Ka whakahaerehia te pūnaha e ngā pokapū aromātai matea me te whakarite ratonga e 16, arā, ko ngā pokapū ‘Needs Assessment and Service Co-orodination’ puta noa i Aotearoa. Ka pātai ētahi tāngata ka pēhea te āhua ā ngā tau kei te haere mai? Ko te whakautu poto ko tēnei: Kāore anō mātou kia whakatau whakaaro, nā reira kāore ngā whakataunga whakaaro mō te ahua o ngā hinonga haere ake nei.

He pātai hei whakaarotanga mā tātou ka pēnei: Me noho ki hea te pokapū ārahi, koia ka whakatau i te anga kaupapa here? I tēnei wā ko te Manatū Hauora tērā; ko te wāhi tika mō tērā? Kua tautohua ētahi mahi hou i roto i te pūnaha tautoko hauā. Me pēhea te whakarite pai rawa atu kia rerekē, kia kotahi, kia maha rānei ngā hinonga.

Hei tauira, ka nui te urupare i ngā tāngata hauā me ngā whānau e whakaaro ana he mea hiranga kia āta wetehia ngā whakataunga mō te whai pūtea i ngā tāngata whakahono ka hīkoi ki te taha o ngā tāngata hauā.

Me ui tātou te pātai, ka pēhea te whakarite i ngā mahi me ngā tūranga o te pūnaha hou kia āhei ngā tāngata katoa ki te mahi ngātahi e hua mai ai ngā wheako pai mā ngā tāngata hauā me ngā whānau, engari me whakaū hoki kāore he whakahautanga parore, pērā i te moni ka ārahi i te whakataunga. Ko ētahi atu pātai, e hia ngā hinonga?

Mōhio nei koutou 16 ngā NASCs, nā reira ka nui te urupare. He mea uaua kia ōrite ngā wheako puta noa i Aotearoa. Nā, e hia ngā hinonga e tika ana? He aha ngā momo hinonga e tika ana? I tēnei wā he maha ngā momo hinonga o te pūnaha, tae atu ki ngā hinonga kore moni hua, ki ngā hinonga moni hua me ngā hinonga DHB me ngā hinonga nā te kāwanatanga.

Ko tētahi tino pātai ka hāngai ki ngā tāngata ka whakatau whakaaro mō te whakahaere i ngā hinonga. Nā, he aha ngā whakaritenga mana ārahi, ā, ka pēhea te whakaū kia haere tonu te uru o ngā whakaaro o ngā tāngata hauā me ngā whānau ki te pūnaha kia ū ai te pūnaha tautoko hauā ki te whakaea i ngā matea, kaua i tēnei wā noa iho, engari haere ake nei.

Nā, ka kitea te maha o ngā pātai hei ui atu. Ka whakaaro au ka tino roa te wā hātepe, ka āhua kotahi tau te roa. Nō reira ko te whakaaro ka kore te whakataunga whakaaro mō ngā hinonga i mua i te 1 o Hōngongoi 2018. Engari ko tā mātou mahi ko te whakahaere hinonga, ko te whakatū tīma rānei ka tino rerekē ki te pūnaha o nāianei, ā, ka ako mātou mō te hua ka puta mā ngā mahi ka whakamātauria e mātou ki MidCentral i te rā tuatahi.

Nō reira, ko te tūmanako ka āwhina tēnei i te tangata kia mārama ai kāore anō mātou kia whakatau whakaaro mō te āhua o ngā kaupapa i roto i te pūnaha tautoko hauā. Arā tētahi hātepe hei whakatau i ngā whakaaro, ā, ka āhua roa te wā ki te whakatutuki i tērā. Hei te mutunga o tēnei tau, hei te tīmatatanga o tērā tau rānei ka haere mātou ki Te Rūnanga Kāwanatanga ki te tono mō tā rātou tautoko. Ngā mihi ki ngā tāngata katoa kua whai wāhi ki tēnei hātepe tae noa ki tēnei wā, ā, ka mihi ki ngā tāngata ka whai wāhi ki ngā rōpū mahi me ngā rōpū whakamātau mariko. Ka whakapāha au mō te takaroa o te whakapā atu ki ngā tāngata takitahi, ā, ka whakawhitiwhiti kōrero tonu au ki ngā tāngata takitahi ā te marama e tū mai ana.